EkBass/fiwiki-20250220-pages-articles huggingface dataset:
Feijoa

Feijoa (Acca sellowiana) on guavan sukulainen, ja joskus sitä kutsutaankin ananasguavaksi.Feijoa eli ananasguava Hedelmäopas. Helsingin Sanomat. == Lajikuvaus == Feijoakasvi on pieni hitaasti kasvava ikivihreä puu, joka voi kasvaa 4,5 metriä korkeaksi ja leveäksi. Puuaines on painavaa, kovaa ja haurasta. Lämpimissä maissa puita kasvatetaan myös koristekasveina. Kaksineuvoisilla kukilla on pitkät, punaiset heteet, joiden päässä on paljon keltaista siitepölyä. Kukissa on neljästä kuuteen terälehteä, jotka ovat valkovioletteja. Hedelmä on vihreän kananmunan muotoinen. Massa on mehukas, makea ja aromaattinen, maistuu ananaksen, omenan ja mintun sekoitukselta. Rakeinen, läpinäkyvä, hyytelömäinen liha on samanlainen kuin guavalla. == Levinneisyys == Feijoa on alun perin kotoisin eteläisen Brasilian, Argentiinan koillisosan ja Uruguayn alueelta. Se on kuitenkin levinnyt istutettuna lämpimille alueille ympäri maailmaa. == Elinympäristö == Feijoa pitää lämpimistä kesistä (27–32 °C) ja viileistä talvista. Sitä kasvatetaan niillä alueilla, joilla lämpötila pysyy yli −9 °C:ssa. Viileys on kasville tärkeää, sillä jos lämpötila ei laske nollan alapuolelle yli viideksikymmeneksi tunniksi, kasvi kukkii heikosti. Myös hedelmän maku on huomattavasti parempi niillä alueilla, joilla on talvella pakkasta. Kasvi kestää myös suolaista maaperää. == Käyttö == Hapanimelän aromaattista feijoaa syödään sellaisenaan tai käytetään hedelmäsalaatteihin ja leivonnaisiin omenan tapaan soseena tai viipaleina.Afrikkanet Hedelmästä voi valmistaa myös marmeladia tai hyytelöä. Tavallisesti hedelmä halkaistaan ja nautitaan lusikalla puolikkaista tai kuoritaan ja paloitellaan jälkiruokiin. Jo raa'assa hedelmässä on hyvin voimakas tuoksu, joka on pitkäkestoinen. == Lähteet == Luokka:Hedelmät Luokka:Myrttikasvit
Mon

Mon voi viitata seuraaviin asioihin: == Paikat == * Monaco, Kansainvälisen olympiakomitean maatunnus MON * Mon (osavaltio), Burman osavaltio * Mon (Intia), kaupunki Nagalandissa Intiassa * Mon (piirikunta), piirikunta Nagalandissa Intiassa * Mon (Sveitsi), kunta Graubündenin kantonissa Sveitsissä * Anglesey, eli kymriksi Môn, saari Walesissa * Møn, saari Tanskassa == Kansat ja kielet == * monit, kansa Kaakkois-Aasiassa * monpat, tiibetiläinen kansa Intiassa ja Kiinassa * monin kieli, mon-kansan puhuma kieli * mon-khmer-kielet, austroaasialaisiin kieliin kuuluva ryhmä == Henkilöt == * Francisco José Millán Mon (s. 1955), espanjalainen poliitikko ja europarlamentaarikko == Muut == * mon (tunnus), japanilainen heraldinen tunnus * mon (raha), Japanissa vuoteen 1870 saakka käytetty rahayksikkö * Mon, Natsume Sōsekin kirjoittama romaani * Mon, Yksisarvisen tähdistön () lyhenne
Mic

Mic tai MIC voi tarkoittaa seuraavia: * Mic, Mikroskoopin tähdistön lyhenne * MIC, metyyli-isosyanaatti * MIC, bakteerin kasvun estävä lääkepitoisuus * MIC, Malaysian Indian Congress, Malesiassa toimiva puolue * MIC, Message Integrity Check, pakettien eheyttä valvova toiminto WPA-salausmetodissa
Rockooppera

Rockooppera on musiikkiesitys perinteisten oopperan tai musikaalin muodossa mutta rockmusiikin tyylillä. Kappaleet liittyvät samaan juoneen tai tarinaan. Käsite rockooppera on usein päällekkäinen konseptialbumin, laulusarjan tai rockmusikaalin kanssa. Uudempia muotoja edustavat metalliooppera ja rapooppera. 1960-luvulla eräillä yhtyeillä, kuten The Beatles, The Beach Boys, Procol Harum ja The Moody Blues syntyi idea yhdistää pop- ja rockmusiikkiin klassisen musiikin soittimia. Pian alkoi pop- ja rockyhtyeillä olla enemmän jousi- ja puhallinsektioita. Tämä vaikutti taide- ja progressiivisen rockin kehitykseen. Samalla kyti ajatus kuorojen ja soitinkokoonpanojen yhdistämisestä oopperamaiseksi. Ensimmäisenä rockoopperana pidetään englantilaisen The Who -yhtyeen Tommya vuodelta 1969. Green Day kutsuu levyään American Idiot rockoopperaksi. Myös My Chemical Romancen The Black Paradea on kutsuttu rockoopperaksi ja sitä on verrattu Queenin ”Bohemian Rhapsody” -kappaleeseen. *
Mus

Mus tai MUS voivat tarkoittaa seuraavia asioita: * Mus, kotihiirten suvun tieteellinen nimi * Mus, tähtiä Kärpäsen tähdistössä * MUS, Mauritiuksen maatunnus * Muş, kaupunki Turkissa * Mus-nimisiä henkilöitä: ** Publius Decius Mus, roomalainen konsuli ja sotapäällikkö ** Publius Decius Mus, edellisen poika, konsulina neljästi.
Oph

Lyhenne OPH voi tarkoittaa ainakin seuraavia asioita: * Oph, Käärmeenkantaja (lat. Ophiuchus), tähdistö * OPH, Opetushallitus.
Com

Com ja COM voivat tarkoittaa: * Bereniken hiukset (lat. Coma Berenices), tähdistö * .com (commercial, suom. kaupallinen), kansainvälinen ylätason verkkotunnus * COM, tietokoneen sarjaportti * COM, ohjelmatiedostomuoto * Komorit, maatunnus COM
CRA

CRA, CrA tai CR-A voi tarkoittaa seuraavia: * Etelän kruunun tähdistö * Kyberresilienssisäädös * Alajuelan maakunnan ISO 3166-2 koodi on CR-A
Dor

Dor voi viitata seuraaviin: * Dor eli Dora, muinainen kaupunki Palestiinassa * Kultakala (lyhenne Dor), tähdistö * Dor-nimisiä henkilöitä: ** Karin Dor, Kätherose Derr (1938–2017), saksalainen näyttelijä.
Gem

Gem tai GEM voi tarkoittaa seuraavia: * Kaksoset (tähdistö), tähdistö * Graphics Environment Manager, Digital Researchin graafinen käyttöliittymä * Generalmusic, soitinvalmistaja
Bassobaritoni

Bassobaritoni on basson ja baritonin väliin sijoittuva toiseksi matalin miesääni. Bassobaritoni yltää yleensä bassoa korkeammalle, mutta bassolla on laajempi ja vahvempi alarekisteri kuin baritonilla. Bassobaritoni pystyy kuitenkin laulamaan sujuvasti keskirekisterissä. Tyypillinen bassobaritoni yltää suuresta F:stä aina yksiviivaiseen E:hen (e¹) asti, jotkut jopa yksiviivaiseen F#:ään (f#¹). ==Oopperarooleja== Oopperassa bassobaritonien tyypillisiä rooleja ovat mm. viisaat sankarihahmot, ylväät kuninkaat, synkät juonittelijat sekä myös vähän yksinkertaiset, huvittavat, hyvinsyöneet isännät. * Leporello, Masetto, Don Giovanni (Don Giovanni) * Escamillo (Carmen) * Figaro, Don Bartolo (Figaron häät) * Papageno (Taikahuilu) * Méphistophélès (Faustin tuomio) * Porgy (Porgy ja Bess) * Wotan (Nibelungin sormus) * Hollantilainen merikapteeni (Lentävä hollantilainen) * Wolfram von Eschenbach (Tannhäuser) * Falstaff (Falstaff) * Bertran (Robert le Diable) ==Tunnettuja bassobaritoneja== *Walter Berry *José van Dam *Hans Hotter *Till Lindemann *Hermann Prey *Thomas Quasthoff *Tapio Rautavaara *Samuel Ramey *Stephen Richardson *Marko Saaresto *Peter Steele *Kari Tapio *Janne Tulkki *Matti Tuloisela *Juha Uusitalo *Aarne Vainio *Ville Valo *Willard White Luokka:Äänialat ru:Баритон#Разновидности
Kivakurkku

Kivakurkku (Cucumis metuliferus) on kurkkujen (Cucumis) sukuun kuuluva köynnöskasvi, joka voi kasvaa 1,5 metriä pitkäksi.PFAF Sitä kutsutaan myös nimillä kiwano, hyytelömeloni ja sarvimeloni. Kivakurkun hedelmän mehukkaan hyytelömäisen vihreän hedelmälihan voi syödä sellaisenaan puolikkaista tai lohkoista lusikalla. Se tarjotaan kylmänä tai huoneenlämpöisenä. Makua voi korostaa ripauksella sokeria. Hedelmän voi sekoittaa salaatteihin, pirtelöihin, booleihin tai tarjota jäätelön kastikkeena. Koristeellista kuorta kannattaa käyttää "tarjoiluastiana". thumb|none|200px|Halkaistu kivakurkku. == Lähteet == Luokka:Kurkut Luokka:Hedelmät
Isovilistäjä

Isovilistäjä (Traversia lyalli) on sukupuuttoon kuollut, varpuslintuihin kuulunut, maailman pienin tunnettu lentokyvytön lintu. Lintulajin nimenä on aikaisemmin ollut nykyisten nimistösääntojen vastainen nimi Stephensaarten kalliopeukaloinen. Ennen nykyistä nimeä se tunnettiin nimellä stephensaarenvilistäjä (Traversia insularis). == Koko ja ulkonäkö == Lajin ulkonäkö tunnetaan vain kissan tappamien yksilöiden nahkoista. Peukaloista muistuttavalla lajilla oli lyhyet, pyöreäpäiset siivet ja erittäin lyhyt (17 mm) pyrstö. Koiraat olivat naaraita pienempiä. Siiven pituus 46-49 mm ja nokka 17 mm. Nilkan pituus 19–20 mm, keskivarvas 20–21 mm. Heimosta tunnetaan kaikkiaan 7 lajia, joista jopa 5 on kuollut sukupuuttoon. Mustarotta (Rattus rattus) ja polynesianrotta (Rattus exulans) ovat syypäinä useimpiin näistä sukupuutoista. == Levinneisyys == Laji löydettiin eristäytyneenä Uuden- Seelannin Etelä- ja Pohjoissaaren väliseltä pieneltä Stephen-saarelta, jonka pinta-ala on vain 2,6 km². Saaren majakanvartijalla nimeltään David Lyall oli kissa, jonka nimi oli "Tibbles". Tämä kissa kantoi useammissa erissä isännälleen linnun 17 viimeistä yksilöä.http://www.terranature.org/wren.htm www.terranature.org Viimeinen yksilö kuoli vuonna 1894. Fossiilisten löytöjen perusteella on voitu päätellä, että laji on aikaisemmin asuttanut myös Uuden- Seelannin pääsaarta. Tämä asettaisi kyseenalaiseksi tiedon sen endeemisyydestä juuri mainitulla saarella. Lintu on yksi niistä 33:sta lintulajista, joiden kotikissan tiedetään tappaneen sukupuuttoon.Juha Valste, Suomen Luonto 9/2005 == Elinympäristö == Majakanvartija näki lajin elävänä hieman ennen sen lopullista katoamista ainoastaan kaksi kertaa, jolloin se pakeni kallionkolosta juosten ja vaikutti hyvin nopeasti liikkuvalta hiireltä. == Ravinto == Lajin arvellaan olleen hämäräaktiivinen hyönteissyöjä. == Lähteet == * Stephens Island wren * New Zealand Wrens * New Zealand wrens Valokuva täytetystä linnusta === Viitteet === Luokka:Sukupuuttoon kuolleet linnut Luokka:Vilistäjät
Columba

Columba voi tarkoittaa seuraavia asioita: * Kyyhkyt (Columba), lintusuku kyyhkyjen heimossa * Kyyhkynen (Columba), tähdistö * Columba (n. 530–597), irlantilainen munkki ja pyhimys * Columbanus eli Columba nuorempi, (k. 615), irlantilainen munkki
Carina

Carina voi tarkoittaa seuraavia: * Carina, Kölin tähdistön latinalainen nimi * Carina, naisen etunimi * Toyota Carina, automalli * Carina II, FM2000-yhtyeen studioalbumi
Lepus

Lepus voi tarkoittaa ainakin seuraavia asioita: * jänikset eli varsinaiset jänikset (Lepus), jäniseläimiin kuuluva suku * Lepus eli Jänis, tähdistö.
Roger Martin du Gard

Roger Martin du Gard (23. maaliskuuta 1881 Neuilly-sur-Seine, Ranska – 22. elokuuta 1958 Sérigny, Ranska) oli ranskalainen kirjailija, jolle myönnettiin Nobelin kirjallisuuspalkinto vuonna 1937. ==Henkilöhistoria== Martin du Gard syntyi lähellä Pariisia varsin varakkaaseen virkamiessukuun. Hän valmistui École de Chartresista vuonna 1908 ja julkaisi esikoisteoksensa Denevir jo samana vuonna. Ensimmäinen maailmansota keskeytti osittain Martin du Gardin kirjailijantyön, hän palveli useilla eri rintamilla. 1920-luvulla kirjailija muutti Pariisista pieneen Bellêmen tajaamaan, jossa hän vietti lähes erakon elämää. Hän palasi perheineen takaisin Pariisiin, mutta joutui toisen maailmansodan aikana pakenemaan saksalaisten valtaamasta kaupungista. ==Kirjallinen tuotanto== Martin du Gard oli opiskellut vanhojen kirjoitusten tutkimusta, ja toi töihinsä hämmästyttävän määrän tarkkoja yksityiskohtia. Sosiaalisen ympäristön vaikutus yksilön kehitykseen on monien hänen kirjojensa kantava teema, ja häntä pidetään 1800-luvun realismin ja naturalismin perinteen jatkajana. Martin du Gardin tunnetuin teos on kahdeksanosainen sarja Thibault’n suku (Les Thibault), josta on suomennettu kuusi osaa.Roger Martin du Gard Petri Liukkonen (author) & Ari Pesonen. Kuusankosken kaupunginkirjasto 2008 === Teokset === Martin du Dugardin teoksia ovat muun muassa: * Devenir!, romaani, 1908 * Jean Barois, romaani, 1913 * Le Testament du père Leleu, näytelmä, 1913 * Les Thibault, romaanisarja, 1922–1940 (suom. Arvid Nuormaa, Thibault'n suku 1–2, 3 ja 4–6, Otava, 1937–1938) ** Les Thibault: Le Cahier gris (1922) ** Les Thibault: Le Pénitencier (1922) ** Les Thibault: La Belle Saison (1923) ** Les Thibault: La Consultation (1928) ** Les Thibault: La Sorellina (1928) ** Les Thibault: La Mort du père (1929) ** Les Thibault: L'Été 1914 (1936) ** Les Thibault: Épilogue (1940) ===Suomennetut teokset=== *Thibault'n suku, osat 1–2, 3 ja 4–6, suom. Arvid Nuormaa, Otava, 1937–1938 Sarja: Nykyajan kertojamestareita: 4-5 (kahta viimeistä osaa ei ole suomennettu) – 3. p. Helsinki: Otava 1964, 1965 ** 1. Harmaakantinen vihko ** 2. Kasvatuslaitos ** 3. Kaunis vuodenaika ** 4. Antoinen potilaat ** 5. "La Sorellina" ** 6. Isän kuolema Martin du Dugardin tuotannosta katkelmia teoksesta Thibault'n suku on antologiassa Nobel-kirjailijat: maailmankirjallisuuden mestarit, osa 2. Helsinki: Otava : Valitut palat 1977 == Lähteet == Luokka:Ranskalaiset kirjailijat Luokka: Ranskalaiset näytelmäkirjailijat Luokka:Nobelin kirjallisuuspalkinnon saajat Luokka: Vuonna 1881 syntyneet Luokka: Vuonna 1958 kuolleet
Jussi Chydenius

Jussi Chydenius (s. 30. joulukuuta 1972 Helsinki) on suomalainen muusikko ja säveltäjä. Hän on soittanut rumpuja Don Huonot -yhtyeessä vuosina 1989–2001 ja uudelleen vuodesta 2010 eteenpäin. Hän laulaa bassoa lauluyhtye Rajattomassa, jota hän oli mukana perustamassa 1997. Chydenius on esiintynyt television sketsisarjassa Vintiöt ja elokuvissa Veturimiehet heiluttaa ja V2 – Jäätynyt enkeli. Chydenius on myös vihreiden varavaltuutettu Helsingissä. Hän oli valtuutettuna ensi kertaa kaudella 2001–2004 ja kuntavaaleissa 2012 hän nousi uudestaan valtuustoon. Chydeniuksen vanhemmat olivat säveltäjä Kaj Chydenius ja ohjaaja Kaisa Korhonen, hänen veljensä on muusikko Kalle Chydenius. == Lähteet== == Aiheesta muualla == * * Luokka:Suomalaiset laulajat Luokka:Suomalaiset rockmuusikot Luokka:Suomalaiset rumpalit Luokka:Suomalaiset näyttelijät Luokka:Vihreän liiton poliitikot Luokka:Helsingin kaupunginvaltuutetut Luokka:Don Huonojen jäsenet Luokka:Vuonna 1972 syntyneet Luokka:Elävät henkilöt
Petri Munck

Petri Erik Munck (s. 2. kesäkuuta 1977 Helsinki) on suomalainen popmuusikko, sanoittaja, säveltäjä, laulaja sekä kitaristi. Munck on tehnyt ja tuottanut musiikkia useille eri artisteille, mutta esittänyt musiikkiaan myös itse. == Ura== === Sooloartistina === Petri Munck julkaisi omaa nimeään kantavan esikoisalbuminsa 19. syyskuuta 2003. Albumi myi vuonna 2004 kultaa. Albumin ensimmäinen single, ”Levoton prinssi” nousi suureen suosioon nousten singlelistan kolmanneksi sekä toiseksi soitetuimmaksi radiokappaleeksi. Kappale soi vuoden 2003 aikana radioissa yli 7000 kertaa. Toinen single ”Pystytkö lupaamaan” oli Yleisradion Ylen hyvä-kampanjan tunnusmusiikki vuonna 2003. Albumin myötä Munck oli ehdolla vuoden Pop/Rock tulokkaaksi Emma- gaalassa alkuvuodesta 2004, mutta palkinnon vei PMMP. Vuonna 2005 Petri Munck otti osaa Suomen Euroviisukarsintoihin kappaleellaan ”Melody”. Munckin toinen albumi, Toinen julkaistiin 1. kesäkuuta 2005. Albumi ei menestynyt esikoisen tavoin ja se nousi albumilistalle vain yhdeksi viikoksi. Albumi oli alun perin tarkoitus julkaista alkuvuodesta 2005 nimellä 02:00, mutta julkaisuaikataulun myöhästyttyä ja Munckin ollessa tyytymätön lopputulokseen, päätettiin albumin nauhoituksia jatkaa. Alkuperäinen albumi 02:00 julkaistiin kuitenkin digitaalisesti vuoden 2005 lopussa nimellä Klo 02.00. === Sanoittaja, säveltäjä, tuottaja === Munck on tehnyt kappaleita myös useille muille artisteille. Munckin kappaleita ovat levyttäneet muun muassa Hurma, Kirka, Anne Mattila, Neljänsuora, Marita Taavitsainen, Tiktak, Antti Tuisku ja Janne Tulkki. Munck on tuottanut myös useita albumeita muun muassa Anne ja Anneli Mattilalle ja Neljänsuora-yhtyeelle. Munck omistaa oman tuotantoyhtiön jonka kautta saa myös levynkannen ja musiikkivideon. ==Yksityiselämä== Hänellä on vuonna 2006 syntynyt tytär entisen avopuolisonsa kanssa. Vuonna 2013 Munck avioitui uuden puolisonsa kanssa. Musiikkiuran ohella hän työskentelee tapahtumavastaavana ja yritysmyyjänä Vihdin PuuhaParkissa. == Diskografia == ===Albumit=== Nimi Julkaisutiedot Lista Myynti Albumilista Petri Munck *Julkaistu: 19. syyskuuta 2003 *Formaatti: CD / Digitaalinen *Levy-yhtiö: Sony Music #14 15 100+ (kultaa) Toinen *Julkaistu: 1. kesäkuuta 2005 *Formaatti: CD / Digitaalinen *Levy-yhtiö: SonyBMG #40 – Klo 02.00 *Julkaistu: 31. joulukuuta 2005 *Formaatti: Digitaalinen *Levy-yhtiö: SonyBMG – – ===Singlet=== Vuosi Single Singlelista Radiolista Albumi 2003 ”Levoton prinssi” 3 2 Petri Munck ”Pystytkö lupaamaan” – 2 2004 ”Pieni palanen” (Promosingle) – – 2005 ”Totta vai harhaa” (Promosingle) – – Toinen ”Aina toinen” (Promosingle) – 4 ”Niin se menee” (Promosingle) – – ”Tivoli” – – === Musiikkivideot === * Levoton prinssi (2003 – ohj. Kusti Manninen) * Pystytkö lupaamaan (2003 – ohj. Kusti Manninen) == Lähteet == == Aiheesta muualla == * Petri Munckin tuotantoa Fono.fi äänitetietokannassa * Petri Munckin tuotantoa Discogs-sivustolla Luokka:Suomalaiset kitaristit Luokka:Suomalaiset laulajat Luokka:Suomalaiset säveltäjät Luokka:Suomalaiset sanoittajat Luokka:Suomalaiset musiikkituottajat Luokka:Vuonna 1977 syntyneet Luokka:Elävät henkilöt
Yhdistyneiden kansakuntien pakolaisjärjestö

thumb|UNHCR:n avustustarvikkeita Keniassa 2006. Yhdistyneiden kansakuntien pakolaisjärjestö tai Yhdistyneiden kansakuntien pakolaisasiain valtuutetun toimisto, lyhennettynä UNHCR () on YK:hon kuuluva, vuonna 1950 perustettu pakolaisapujärjestö. Se on osa YK:n kehitysryhmää (United Nations Development Group) Järjestön päämaja on Genevessä, Sveitsissä. Se on saanut Nobelin rauhanpalkinnon vuosina 1954 ja 1981. YK perusti 1949 pakolaisasian valtuutetun suojelemaan pakolaisten etuja, kun toisen maailmansodan aiheuttaman pakolaistilanteen hoitamiseksi perustettu Kansainvälinen pakolaisjärjestö lakkautettiin. Valtuutetun toimisto perustettiin YK:hon seuraavana vuonna.Leisma, s. 85. UNHCR soveltaa vuoden 1951 pakolaissopimusta. Siinä pakolainen tarkoittaa henkilöä, joka ei pysty tai halua palata kotimaahansa, koska perustellusti pelkää joutuvansa vainotuksi rotunsa, uskontonsa, kansallisuutensa, sosiaalisen ryhmänsä tai poliittisen mielipiteensä johdosta. UNHCR:n keskeisin tehtävä on etsiä sijoitusratkaisuja pakolaisille ja muille suojelua tarvitseville. Tällaisia ratkaisuja voivat olla esimerkiksi kotiinpaluu, turvapaikkamaahan integroituminen tai sijoittaminen johonkin muuhun maahan. Vuoteen 2004 mennessä järjestö oli auttanut jo noin 50 miljoonaa pakolaista aloittamaan elämän uudessa maassa. Sen 5 000 työntekijää yli 120 maassa auttavat koko ajan noin 20 miljoonaa pakolaista. Monien muiden YK:n järjestöjen tavoin UNHCR nimeää julkisuuden henkilöitä hyväntahdon lähettiläiksi. Lähettiläitä ovat muiden muassa näyttelijä Angelina Jolie ja oopperalaulaja Barbara Hendricks. == Pääsihteerit== pääsihteeri virkakausi valtio Gerrit Jan van Heuven Goedhart 1951–1956 Auguste R. Lindt 1956–1960 Félix Schnyder 1960–1965 prinssi Sadruddin Aga Khan 1965–1977 Iran Poul Hartling 1978–1985 Jean-Pierre Hocké 1986–1989 Thorvald Stoltenberg 1990 Sadako Ogata 1991–2000 Ruud Lubbers 2001–2005 António Guterres 2005–2015 Filippo Grandi 2016– == Katso myös == * UNRWA == Lähteet == * === Viitteet === == Aiheesta muualla == * UNHCR:n sivusto __NOTOC__ Luokka:Yhdistyneet kansakunnat Luokka:Nobelin rauhanpalkinnon saajat Luokka:Pakolaisuus Luokka:Geneve
Janten laki

Janten laki on tanskalais-norjalaisen kirjailijan Aksel Sandemosen satiirisessa teoksessa Pakolainen ylittää jälkensä (1933) esitetty ajatus, jonka mukaan kenenkään ei tule kuvitella, että on parempi kuin muut. Janten lain säännöt: # Älä luule, että sinä olet jotain. # Älä luule, että olet yhtä hyvä kuin me. # Älä luule, että olet viisaampi kuin me. # Älä kuvittele, että olet parempi kuin me. # Älä luule, että tiedät enemmän kuin me. # Älä luule, että olet enemmän kuin me. # Älä luule, että sinä kelpaat johonkin. # Älä naura meille. # Älä luule, että kukaan välittää sinusta. # Älä luule, että voisit opettaa meille jotakin. Sekä teoksesta tunnistettava yhdestoista sääntö: # * Älä luule, että on jotain mitä emme jo tietäisi sinusta. Janten laki on tarkoitettu kuvaamaan aikansa pikkukylän ilmapiiriä. Janten laki oli taiteilija Kalervo Palsan huoneentauluna ja sillä sanotaan olleen suuri vaikutus hänen tuotantoonsa. == Katso myös == * Ryhmäpaine * Konsensusvaikutus == Lähteet == == Aiheesta muualla == * Jante redux. Viisi näkökulmaa Janten lakiin. Yle.fi. Luokka:Kulttuurisosiologia
Single-8

Single-8 on eräs kaitafilmiformaatti. Sen kehitti Japanin Fujifilm vuonna 1965 kilpailijaksi Kodakin Super 8 -formaatille. Single-8-filminauhan leveys ja perforaatioiden mitat vastaavat Super 8 -filmiä, joten molempien formaattien filmejä voi projisoida samoilla laitteilla. Erot ovat kameraan asetettavan filmikasetin rakenteessa ja kameran mekaniikassa. Vaikkei Single-8 olekaan koskaan tullut yhtä suosituksi kuin Super 8, tarjoaa sen erilainen kasettirakenne huomattavia etuja. Siinä missä Super 8 -kasetin rakenne on koaksiaalinen (filmin anto- ja ottokelat ovat kasetissa vierekkäin), Single-8-kasetti on B-kirjaimen muotoinen, jolloin kelat ovat ikään kuin päällekkäin. Yksinkertaisemman filmiradan ansiosta Single-8-filmiä pystyy esimerkiksi kelaamaan takaisin vapaasti, kun Super 8 -kasetti antaa tehdä näin vain joitain sekunteja kerrallaan. Ehkä tärkeämpi tekninen etu Super 8 -formaattiin verrattuna on kuitenkin Single-8-kameroihin kiinteästi kuuluva painolevymekanismi, joka puristaa filmin tiukasti taustalevyä vasten valotettaessa. Tämä vähentää kuvan tärinää ja parantaa terävyyttä Super 8 -kasetin alkeellista vakautusmekanismia tehokkaammin. Perinteisesti Single-8:n ja Super 8:n välillä on ollut yksi merkittävä ero myös filmien pohjamateriaalissa: Fujifilmin Single-8-filmit ovat kaikki polyesteripohjaisia, kun taas Kodakin Super 8 -filmit ovat asetaattipohjaisia. Polyesterifilmi on asetaattifilmiä kestävämpää ja ohuempaa, mutta sitä ei voi editoida liimaliitostekniikalla asetaatin tapaan. Nykyään pienemmiltä valmistajilta on kuitenkin saatavilla myös asetaattipohjaisia filmejä Single-8-kaseteissa, ja vastaavasti polyesteripohjaisia filmejä Super 8 -kaseteissa. Single-8:lla on edelleen pieni kannattajajoukko, ja Fujifilm valmistaa ja myy yhä filmiä tässä formaatissa. Fujifilm on kuitenkin lopettanut Single-8-filmien kehittämisen Euroopassa ja Yhdysvalloissa, ja tarjoaa kehityspalvelua vain Japanissa. Myös Retro Enterprisesin ja Super8 Reversal Labin kaltaiset pienet toimijat myyvät ja kehittävät Single-8-filmejä. == Aiheesta muualla == * Yhdysvaltalainen Single-8-sivusto * Retro Enterprises - Single-8-formaattiin erikoistunut japanilainen yritys; myy Single-8-kalustoa ja -filmejä sekä kehittää filmejä * Super8 Reversal Lab - alankomaalainen yritys; myy ja kehittää joitain Single-8-filmityyppejä Luokka:Elokuvafilmiformaatit
George Kings

George Kings (s. 1953; oikealta nimeltään George Kwasi Okoe Mensah) on ghanalaislähtöinen muusikko, joka muutti Espooseen, Suomeen ja perusti Afro Nokoko -yhtyeen vuonna 1987. Vuosina 1995–2002 Kings huumasi ja käytti seksuaalisesti hyväkseen useita naispuolisia uhreja Espoossa ja Helsingissä. Nuorin uhreista oli tekohetkellä 14-vuotias. Espoon käräjäoikeus tuomitsi Kingsin toukokuussa 2003 12 vuodeksi ja 6 kuukaudeksi vankeuteen muun muassa viidestätoista törkeän pahoinpitelyn yrityksestä, kuudesta raiskauksesta ja lapsen seksuaalisesta hyväksikäytöstä. Helsingin hovioikeus vahvisti tuomion heinäkuussa 2004. Kings haki valituslupaa korkeimmalta oikeudelta, mutta korkein oikeus epäsi hakemuksen 2005. Tapauksen asiakirjat julistettiin salaisiksi vuoteen 2043 saakka. Koska Kings oli ensikertalainen, hän vietti vankilassa 6 vuotta ja 3 kuukautta. Vaikka Kings on HIV-positiivinen ja tiennyt sen vuodesta 1995 lähtien, häntä ei syytetty tapon yrityksestä. Kings oli toiminut mielentilatutkimuksen mukaan täydessä ymmärryksessä. Lokakuussa 2010 Espoon käräjäoikeus katsoi Kingsin syylliseksi syksyllä 1996 tapahtuneeseen rikokseen. Päätöksen mukaan Kings oli huumannut ja käyttänyt seksuaalisesti hyväkseen naista, jonka oli kutsunut kotiinsa. Nainen oli tehnyt rikosilmoituksen vasta vuonna 2008 kaksi viikkoa sen jälkeen kun oli kohdannut Kingsin sattumalta ravintolassa. Käräjäoikeus langetti Kingsille vuoden verran vankeutta törkeästä pahoinpitelystä. == Katso myös == * Aki Hakkarainen * Steven Thomas == Lähteet == * Helsingin Sanomat 31.5.2003: HIV- raiskaajalle yli 10 vuoden vankeustuomio * Helsingin Sanomat 1.3.2005: Hiv- muusikko ei saanut valituslupaa === Viitteet === == Aiheesta muualla == * George Mensahin kuva * George Kingsin haastattelu Monitori-lehdessä * Guardian: HIV rapist jailed in Finland Luokka:Vuonna 1953 syntyneet Luokka:Ghanalaiset muusikot Luokka:Suomalaiset muusikot Luokka:Seksuaalirikoksista tuomitut henkilöt Luokka:Elävät henkilöt
Highlife

Highlife on Ghanassa ja Sierra Leonessa 1920-luvulla syntynyt populaarimusiikin tyylilaji. Sen tärkeimpiä soittimia ovat vaskipuhaltimet ja kitarat. Highlifessa on vaikutteita mm. jazzista. == Tunnettuja highlife- artisteja ja -yhtyeitä == * S. E. Rogie * George Darko * Rex Lawson * Prince Nico Mbarga * Osibisa * Daddy Lumba Luokka:Afrikkalainen musiikki
Satanic Warmaster

Satanic Warmaster on suomalainen yhden hengen black metal -yhtye, joka on perustettu vuonna 1999 Lappeenrannassa. Sanoituksellisesti yhtye liikkuu pääosin satanismin ja okkultismin eri muotojen sekä eurooppalaisten kansantarujen maailmassa. Yhtye julkaisee albuminsa oman Werewolf Records -levy-yhtiönsä kautta.Rumba - Satanic Warmaster – Majesteettista julistusta mätäistä valtavirtaa vastaan Yhtyeen vuonna 2014 julkaistu Fimbulwinter-albumi nousi Suomen virallisella albumilistalla sijalle 14. Yhtyeellä on yli 250 000 Facebook-seuraajaa. == Jäsenet == * Satanic Tyrant Werewolf (oikea nimi Lauri Penttilä) – laulu, kitara, basso, rummut === Entiset jäsenet === * Lord War Torech (oikea nimi Arttu Pulkkinen) – kitara * Lord Sargofagian (oikea nimi Ossi Mäkinen)– rummut * Nigrantium – rummut == Diskografia == === Studioalbumit === * * * * * * === EP:t === * * * * == Lähteet == == Aiheesta muualla == * * Luokka:Lappeenrannan musiikki Luokka:Suomalaiset black metal -yhtyeet
Hierofantti

Hierofantti () oli antiikin Kreikassa Attikassa Eleusiin mysteerikultin ylipappi. Sana merkitsee likimain "pyhän näyttävää", ja hierofantin tehtävä olikin johdattaa palvojat kultin mysteerien äärelle. Hän pukeutui purppuraviittaan. Kultti jatkui pitkälle keisariajalle.Castren & Pietilä- Castren 2000, s. 214 == Lähteet == * === Viitteet === Luokka:Antiikin Kreikan uskonto
Jyrki Melartin

Jyrki Kaarlo Melartin (s. 2. huhtikuuta 1954) on suomalainen muusikko. Hänet tunnetaan parhaiten Popedan pitkäaikaisimpana basistina. Melartin soitti Popedassa vuosina 1981–1990 ja vuodesta 1996 vuoteen 2021. Hän on kokenut muusikko ja ollut aktiivisena 1970-luvulta vuoteen 2021 saakka. Melartin käyttää Fenderin Jazz Bass -bassoja sekä Ampegin vahvistimia ja kaappeja. Melartinin suosikkialbumi Popedalta on vuoden 1987 Ei oo valoo. Syyksi hän on kertonut, että sessio oli mukavin Popedan levyjen nauhoituksista. Ennen Popedaan liittymistään Melartin soitti Kontra-yhtyeessä. Melartin erosi Popedasta vuonna 1990, kun hän alkoi kaivata yhtyeen lisäksi muutakin elämää. Tuolloin hän myös myi suuren osan soitintarvikkeistaan. Melartin kuitenkin palasi Popedaan vuonna 1996 ja korvasi silloisen basistin Markku Petanderin. Melartin erosi Popedasta toisen kerran perhesyiden takia 22. marraskuuta 2021. Melartin on harrastanut perhokalastusta ja kerännyt suomalaista kalastusperinnettä.Päivän kuvat: Suomalaisten mestarien perhomallit ovat katoamassa, SK, 2011 ==Diskografia== ===Popeda=== *Raakaa voimaa (1981, live) *Mustat enkelit (1982) *Kaasua... (1983) *Harasoo (1984) *Pohjantähden alla (1986) *Huilut suorina (1986, live) *15 GT Golden Turpo (1986, kokoelma) *Ei oo valoo (1987) *Poko klassikot (Popeda) (1987, kokoelma) *Hallelujaa (1988) *Kans'an Popeda (1990) *500 cc (1997) *Hittejä, kersantti Karoliina! (1997, kokoelma) *Vieraissa (1999, coveralbumi) *Just! (2001) *Pelkkää juhlaa – 25v. Juhlakokoelma (2002, kokoelma) *Häkää! (2005) *30-vuotinen sota 1977–2007 (2007, kokoelma) *Täydelliset miehet (2008) *Pitkä kuuma kesä 2010 - live *Voitto (2011) *Museorekisterissä (2013, kokoelma) *Haista Popeda! (2017) ===The Neropats=== *Chainsaw Buzzin (2000) ===Topi Sorsakoski & Kulkukoirat=== *Luotu lähtemään (2002) ===Irwin Goodman=== *Härmäläinen perusjuntti (1984) *Dirly dirly dee (1985) *Rentun ruusu (1988) *Vuosikerta -89 (1989) *Hurraa! Me teemme laivoja (1990) ===Moog Konttinen=== *Rock'n'roll vuonna 0 (2000) ===Sammy Babitzin=== *Sammy (1973) *20 suosikkia – Daa-da, daa-da (1998) *Kuin tuhka tuuleen – kaikki levytykset 1966–1973 (2006) ===Kontra=== * Ei kontrollia (1977) * Kontran toinen puoli (1978) * Mieto levy (1979, CD:nä 2005) * Suurimmat iskut (1996, kokoelma) == Lähteet == Luokka:Suomalaiset basistit Luokka:Suomalaiset rockmuusikot Luokka:Popedan jäsenet Luokka:Vuonna 1954 syntyneet Luokka:Elävät henkilöt
Petra Frey

Petra Anneli Frey (s. 16. syyskuuta 1945 Kajaani)Teatterit ja teatterintekijät 2005, s. 161. Teatterin tiedotuskeskus, 2005. ISBN 952-471-629-1. on suomalainen näyttelijä. Hän on näytellyt elokuvissa, teatterissa ja televisiolle tehdyissä viihdeohjelmissa, esimerkiksi 1970-luvulla Merirosvoradiossa. Hän oli vuonna 1968 Ryhmäteatterin perustajajäseniä. Vuosina 2005–2006 Frey esiintyi saippuasarjassa Salatut elämät Irma Halosen roolissa. 1980-luvun loppupuolella Frey oli mukana kirjoittamassa Nukketeatteri Vihreälle Omenalle kolmea näytelmää: Sirkustarina (1986), Yrttivuoren salaisuus (1989) ja Kersantti ja kuninkaantytär (1990). Frey sai valtion taiteilijaeläkkeen keväällä 2008. == Elokuvia == Vuosi Elokuva Rooli 1966 Topralli levykaupan asiakas 1968 Täällä pohjantähden alla Rottasota Johannan tuttava Punahilkka Tarja Nurminen 1970 Kesäkapina Katri Pellinen 1971 Sarja kuvia Kreivi Birgitan ystävätär 1978 Piilopirtti Maija Kukkola 1980 Lepakkolinna kamarineito 1981 Jos minä olisin aikuinen Nainen 1982 Kuningas jolla ei ollut sydäntä Kuningatar 2002 Kymmenen riivinrautaa Annikki Rämekorpi 2011 Kotirauha Kaarina 2014 Mielensäpahoittaja Emäntä ===Televisioroolit=== Vuosi Elokuva Rooli 1991 Tiina Tiinan äiti 1993 Histamiini ja Pirpo - salaratsupoliisit Hanna-piika 2001 Seitsemän Kiuru 2005–2006 Salatut elämät Irma Halonen 2015–2018 Koukussa Inkeri Savela == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1945 syntyneet Luokka:Elävät henkilöt
Jääkiekkokaukalo

Jääkiekkokaukalo on erityisesti jääkiekkoa varten suunniteltu urheilusuorituspaikka. Jääkiekkokaukalo muodostuu luistinradasta sekä sitä reunustavista laidoista, jotka on kulmistaan pyöristetty. Kaukalon sisäpuolisen alueen alustana on jää. Kaukalon tavallisesti puiset reunat ovat vähän yli metrin korkuiset. Lisäksi erityisesti jääkiekkoa pelattaessa reunojen yläpuolella on turvallisuussyistä panssariverkosta, lasista tai pleksistä valmistetut läpinäkyvät seinät. Jääkiekkokaukalon pituus ja leveys ovat Pohjois-Amerikassa noin 61×26 metriä ja Euroopassa 60×30 metriä. Jään pintaan on tehty erilaisia merkintojä sen mukaisesti, minkä urheilulajin harjoittamiseen sitä käytetään. Jääkiekkokaukalossa voidaan pelata myös esimerkiksi ringetteä ja kaukalopalloa. == Mitat == Vuonna 2014 voimaan tullut Kansainvälisen Jääkiekkoliiton sääntökirjaa määrää jääkiekkokaukalolle seuraavat mitat: *Pituus 56-61 metriä *Leveys 26-30 metriä **Kansainvälisen Jääkiekkoliiton järjestämissä otteluissa vastaavat rajat ovat: 60-61 metriä ja 29-30 metriä. *Laidan korkeus 1,02-1,22 metriä jään pinnasta mitattuna *Kentän päädyssä suojalasin (pleksin) korkeus on 160-200 cm, muualla kentän sivuilla vähintään 100 cm (paitsi pelaaja-aitioiden kohdalla) *Siniviivojen ja punaviivan leveys on 30 cm, maaliviivan 5 cm *Laidan alaosassa on oltava keltainen 15-25 cm:n korkuinen potkulevy *Keskiympyrän ja aloitusympyröiden halkaisija on 4,5 metriä *Maalialue on puoliympyrä, jonka säde on 1,8 metriä *Kansainvälisen Jääkiekkoliiton järjestämissä otteluissa **Maaliviivan ja päädyn välinen alue on 4 metriä pitkä **Maaliviivan ja siniviivan välinen alue on 18,8 metriä pitkä **Keskialue (siniviivojen väli) on 17,3 metriä pitkä * NHL-otteluissa ** Kenttä on 61 metriä pitkä ja 25,9 metriä leveä ** Hyökkäysalue on 19,5 metriä pitkä ** B-pisteet ovat 6,1 metriä maaliviivasta ** A-pisteet ovat 1,5 metriä paitsioviivasta ** Keskialue on 15,2 metriä pitkä ** Maaliviiva on 3,4 metriä päätylaidasta ** Keski- ja b-pisteen ympyrän halkaisija on 4,6 metriä ** Paitsioviivat ja keskiviiva ovat 30,5 cm paksuja ** Muut viivat ovat 5 cm paksuja ** Keskialoituspiste on 30,5 senttimetriä halkaisijaltaan, ja muut pisteet 61 senttimetriä ** Tuomarin alueen säde on 3 metriä == Lähteet == Luokka:Jääkiekko Luokka:Seulonnan keskeiset artikkelit Luokka:Luistinradat
Shirin Ebadi

Shirin Ebadi (s. 21. kesäkuuta 1947) on iranilainen juristi ja ihmisoikeusaktivisti. Hän sai Nobelin rauhanpalkinnon vuonna 2003 ensimmäisenä iranilaisena ja ensimmäisenä musliminaisena. Ebadi suoritti oikeustieteen tutkinnon Teheranin yliopistossa. Vuosina 1975–1979 hän työskenteli Teheranin tuomioistuimessa ja sai tuomarin viran. Vuoden 1979 islamilaisen vallankumouksen yhteydessä hän menetti paikkansa. Ebadin valintaa palkinnonsaajaksi on pidetty osittain poliittisena kommenttina. Palkinnon myöntämistilaisuudessa Ebadi torjui ulkomaisen avun tarpeen sanomalla muun muassa taistelun ihmisoikeuksien puolesta Iranissa käytävän iranilaisin voimin. Ebadin aviomiestä on kidutettu Iranissa ja hänelle on langetettu suuria veroja valtion taholta. Marraskuussa 2009 Iranin valtio takavarikoi Ebadin tallelokeron, muun muassa hänen Nobel-palkintomitalinsa. Hän on ensimmäinen Nobel-palkittu, jonka palkinnon valtio on takavarikoinut. Ebadi asuu LontoossaShirin Ebadi: The Activist in Exile. Newsweek 30.3.2010. , koska hänestä on pidätysmääräys Iranissa. Ebadi on toistuvasti arvostellut Nokia Siemens Networksin aikaisempaa toimintaa Iranissa, kun se toimitti Iranin valtiolle laitteita, joilla voidaan selvittää matkapuhelinten käyttöä. == Lähteet == == Aiheesta muualla == * Rauhanpalkinnon lehdistötiedote. * Biography The Nobel Foundation. Luokka:Nobelin rauhanpalkinnon saajat Luokka:Iranilaiset ihmisoikeusaktivistit Luokka:Vuonna 1947 syntyneet Luokka:Elävät henkilöt
Harri Ahmas

Harri Pentti Ahmas (s. 25. huhtikuuta 1957 Vaasa) on suomalainen säveltäjä ja fagotisti. Ahmas valmisti ylioppilaaksi vuonna 1976 ja opiskeli sävellystä ja fagotinsoittoa Sibelius-Akatemiassa vuosina 1976–1984. Hän valmistui musiikinopettajaksi vuonna 1981 ja sai fagottidiplomin vuonna 1984. Häntä opettivat sävellyksessä Einar Englund ja Einojuhani Rautavaara. Hän on opiskellut myös Wienissä (1982–1982) ja Budapestissä (1982). Ahmas opetti fagotinsoittoa Sibelius-Akatemiassa vuonna 1981 ja vuosina 1985–1989. Ensikonserttinsa fagotistina Ahmas piti 1986 ja sävellyskonsertin 1994. Vuosina 1980–1989 Ahmas soitti fagottia Radion sinfoniaorkesterissa ja 1982–1996 Savonlinnan oopperajuhlaorkesterissa. Vuodesta 1989 hän on toiminut Lahden kaupunginorkesterin fagottisektion äänenjohtajana. Ahmas on säveltänyt kaksi kamarioopperaa, Sydänvirrat (1996–1999) ja Käärmesormus (2008). Lisäksi hän on säveltänyt muun muassa sinfonioita ja konserttoja. Vuonna 2004 hän sijoittui toiseksi kansainvälisessä Uuno Klami -sävellyskilpailussa teoksellaan Sinfonia nro 2. ==Lähteet== ==Aiheesta muualla== * Harri Ahmas Suomalaisen musiikin tiedotuskeskuksen sivuilla Luokka:Suomalaiset taidemusiikin säveltäjät Luokka:Suomalaiset fagotistit Luokka:Vuonna 1957 syntyneet Luokka:Elävät henkilöt
Höyry-kone

Höyry-kone oli suomalainen progressiivisen rockin yhtye. Yhtye julkaisi uransa aikana kaksi levyä: Hyönteisiä voi rakastaa ja Huono Parturi. Molemmat levyt julkaistiin ruotsalaisen APM-levy-yhtiön kautta. Höyry-kone on mukana myös kokoelmalevyllä Slave to the Power – the Iron Maiden Tribute, jolla yhtye esittää version Iron Maidenin kappaleesta The Trooper. Jarno Sarkula perusti vuonna 1997 Teemu Hännisen kanssa uuden yhtyeen Alamaailman Vasarat, johon liittyi myöhemmin myös Marko Manninen. Nimi "Höyry-kone" on kirjoitettu yhdysmerkillä, jotta se kuulostaisi vanhahtavalta. ==Jäsenet== * Teemu Hänninen: rummut (1991–) * Jussi Kärkkäinen: kitarat, polkuharmooni (1991–) * Jukka Hannukainen: laulu, syntetisaattorit ja ohjelmointi (1991–1997) * Tuomas Hänninen: kitarat (1994–) * Marko Manninen: sello (1994–) * Jarno Sarkula: bassot, polkuharmooni (1994–) * Topi Lehtipuu: laulu, viulu (1994–1997) * Nina Lehos: oboe (1994–1997) * Matti Jalava: laulu (1997–) * Erno Haukkala: pasuuna (1997–) ==Diskografia== ===Albumit=== * Hyönteisiä voi rakastaa (1995) ** Örn / Raskaana / Hämärän joutomaa / Pannuhuoneesta / Luottamus / Kaivoonkatsoja / Kosto / Hätä / Myrskynmusiikkia / Hyönteiset : kokoonpano levyllä: Hannukainen-Hänninen-Hänninen-Kärkkäinen-Lehos-Lehtipuu-Manninen-Sarkula * Huono parturi (1997) ** Beata viscera (Perotinus) / Terva-Antti ku häihin lähti / Karhunkaato / Lumisaha / Baksteri / Huono parturi / Ullakon lelut / Tottele / Kala / Laahustaja / Laina-ajalla : kokoonpano levyllä: Lehtipuu- Sarkula-Kärkkäinen-Hänninen-Hänninen-Manninen, Peter Nordins soittaa rumpuja raidoilla 4 ja 8, raidan 5 soittavat Pasi Kiiski, Patrik Latvala ja Robert Löflund Molemmat albumit äänitti,mixasi ja tuotti Joonas Pirttilä * Live in Sweden (2014) ** Myrskymusiikkia / Kaivoonkatsoja / Baksteri / Hyönteiset / Örn / Luottamus / Hätä / Raskaana / Kosto / Lumisaha / Hämärän joutomaa äänitti Joonas Pirttilä Cozmoz, Börlande, Ruotsi 3. toukokuuta 1996, miksasi Jussi Kärkkäinen Luokka:Suomalaiset progressiivisen rockin yhtyeet
Holoriimi

Holoriimi on lause tai virke, jolla on (ainakin) kaksi aivan erilaista merkitystä, jotka ovat kuitenkin foneettisesti täysin tai melkein samanlaiset. Esimerkkejä: *Kursseja on pidetty noin kymmenen vuoden aikana. *Koulussa on käytävä. *Anna palaa. *Isäntä käski porsasta syömään. *Ei maksa vaivaa. *Kuinka kauan tätä kestää? *Sotien syyt selviävät. *Se on syötävä. *Näin tulen. *Tulepas Kalle, Kustaan akkunan alle! – Tule paskalle, kustaan akkunan alle! *Hanki siis suojaa. *Se voi maksaa paljon. *Hae pesiä. – Hae pesijä. *Onko mahdollista, että metsäpeura palaa poroksi? *Isäntä kynsi peltoaan, ja kylvettyään hän pui nyrkkiään. *Haita risoi, kun haitari soi. *Tyttö palasi kotiin läpimärkänä (läpi märkänä) mutta läpeensä tyytyväisenä. *jään alle – jäänalle – jää nalle *tyttöjen isät – tyttöjen nisät *Katsotaan, onko tuopissa (tuo pissa) vettä. *Nyt Kustaan (kustaan) pojat nurkkaan! *Milloin olut on Kustavissa (kustavissa)? *Haisuli sellissä – Hai suli sellissä. *Sä oot oikee paska nykysin. *Voiko pimeässä nauraa? *Seteli on aito, ja vaadin saada maksaa sillä. *Luuletteko, että täällä saa kiljua ihan niin paljon kuin haluaa? *Ensin mennään saunaan, sitten vasta syödään. Ranskan kielessä on erityisen paljon sellaisia holoriimejä, joissa erilaisten merkitysten kirjoitustapa on erilainen mutta lausumistapa samanlainen. Tällöin niistä voidaan muodostaa runon säkeet, jotka lausuttuina ovat toistensa täydelliset riimit (kreikan ὅλος [holos] 'kokonainen'). Esimerkiksi: :Dans ces meubles laqués, rideaux et dais moroses, :danse, aime, bleu laquais, ris d'oser des mots roses. Suomen kielessä on tähän vaikeampi päästä, koska samanlainen lausumistapa merkitsee myös samanlaista (tai melkein samanlaista) kirjoitustapaa. Esimerkiksi: :Piilevät :piilevät :piilevät :piilevissä :piilevissä. Luokka:Semantiikka Luokka:Runous
Kahone

Kahone on kaupunki Senegalissa Kaolackin alueella. Siellä oli vuonna 2016 maan tilastokeskuksen mukaan 15 603 asukasta. Kahonessa on katolinen johto ja siellä järjestetään vuosittain kuninkaalliset juhlat. Kahone oli vuodet 1493–1969 sererien Saloumin kuningaskunnan pääkaupunki. == Lähteet == Luokka:Kaolackin alue Luokka:Senegalin kaupungit
Hermeneuttinen teologia

Hermeneuttinen teologia on systemaattisen teologian osa-alue, jonka tehtävänä on ajankohtaistaa kristillistä sanomaa nykypäivään. Siinä pohditaan kristillisen teologian merkitystä tämän päivän maailmassa erilaisten vanhojen kirjoitusten avulla. Eksegetiikka tutkii Raamatun kirjoitusten syntyä ja sisältöä historiallisessa kulttuuriympäristössä. Hermeneutiikan tehtävänä on selvittää ja myös keksiä uusia tulkintoja sille, mitä nämä vanhat kirjoitukset merkitsevät nykyaikana. Hermeneutiikka tuottaa siten uutta teologiaa. == Kirjallisuutta == * Luokka:Hermeneutiikka Luokka:Systemaattinen teologia
Salsa (tanssi)

Salsa on eräs latinalaisamerikkalaisen tanssin muoto, joka on suosittua myös Pohjois-Amerikassa, Euroopassa ja Aasiassa. Salsa on syntynyt eri afrokuubalaisten tanssilajien pohjalta New Yorkissa 1960 -luvulla. Salsaa tanssitaan useimmiten paritanssina, mutta sitä harjoitellaan tanssitunneilla myös soolotanssina. Salsa-tanssiin liittyy salsa-musiikki. Sana on espanjaa ja tarkoittaa kastiketta. Salsa-musiikin rytmi on tyypillisesti kahdeksanjakoinen. Yleensä tanssissa on kolme askelta neljää iskua kohti. Salsa-tanssijat eivät myöskään liiku lattialla kovin paljon, vaan tanssivat melko lailla paikoillaan. Salsa-tanssit voidaan jakaa kahteen tyylisuuntaan, kuubalaiseen Casino-salsaan ja Crossbody Style -salsoihin. Tai eri salsatyylejä, kuten kuubalaista salsaa ja eri Crossbody-tyylejä voi myös pitää eri tansseina, joissa on kuitenkin samantyylinen rytmi ja samankaltaisia kuvioita, koska eri salsatyylit erovat liikeradoiltaan ja elementeiltään toinen toisistaan. Niin sanotuissa Crossbody Style -salsassa tanssin seuraaja ja viejä liikkuvat käytännössä toisiaan vastakkain ja toistensa ympäri linjassa koko ajan samaan tapaan kuin esim. Lindy Hopissa. Tunnetuimmat Crossbody Style -salsatyylit ovat New York Style salsa ja Los Angeles Style salsa, joista ensimmäistä kutsutaan kansainvälisesti myös lyhyesti nimellä mambo tai on2 ja jälkimmäistä nimellä salsa tai on1. Kuubalaisessa salsassa eli casinossa liikerata muistuttaa pyöristynyttä kolmiota. Suomessa on tanssittu kuubalaista parisalsaa vuodesta 1994 ja se on yleisin salsatyyli Suomessa. Crossbody style -salsojen harrastus alkoi Suomessa vuonna 2000 ja on viime vuosina lisääntynyt voimakkaasti. Tanssikoulujen ja kaupunkien yökerhojen/baarien salsailtojen lisäksi salsaa on alettu tanssia myös jonkin verran tanssilavoilla. Suomessa salsayhteisöjä löytyy useimmista suurimmista kaupungeista. == Lähteet == == Aiheesta muualla == * Salsa Borealis - pääkaupunkiseudun salsan ystävät ry *salsaborealis.fi * Azúcar - Tampereen salsa ry *azucar.fi * La Sal - Lahden Salsanystävät *lasal.fi * Bailes Cubanos - Turun Seudun Salsa ry *BailesCubanos.net *Salsa del Este - Joensuun salsayhdistys ry *https://salsadeleste.com/ * Luokka:Tanssi Luokka:Paritanssit fr:Salsa#La danse
Vilho Luolajan-Mikkola

Vilho Luolajan-Mikkola (alkujaan Vilho Mikkola, 22. joulukuuta 1911 Vanaja – 14. marraskuuta 2005 Helsinki) oli suomalainen säveltäjä. Häntä opettivat sävellyksessä muun muassa Aarre Merikanto ja Selim Palmgren. Luolajan-Mikkola suoritti sävellysdiplominsa vuonna 1946. Hänen kuuluisin sävellyksensä on surumielinen yksinlaulu Häätanhu Yrjö Jylhän tekstiin (mul on hautajaiset, sulla häät). Hän sävelsi lähes elämänsä loppuun saakka ja hänen viimeinen teoksensa oli laulu Hiljentyen vuodelta 2001 Aaro Hellaakosken runoon.Vilho Luolajan-Mikkola 90 vuotta, Fimic == Lähteet == *Vilho Luolajan-Mikkola in memoriam ===Viitteet=== ==Aiheesta muualla== * Vilho Luolajan-Mikkolan muistokirjoitus Helsingin Sanomissa Luokka:Suomalaiset taidemusiikin säveltäjät Luokka:Vuonna 1911 syntyneet Luokka:Vuonna 2005 kuolleet
Armo (kristinusko)

Armo () on kristinuskon peruskäsitteitä. Se merkitsee anteeksiantamista tai muuta hyvyyttä. Kristinuskon mukaan Jumala antaa ihmiselle armon, joka tarkoittaa useinkin pahojen tekojen eli syntien antamista anteeksi ja sitä, että sielu pelastuu kuoltuaan kadotukselta tai ikuiselta tuskalta. Kristillinen perinne tuntee monia Jumalan armon määritelmiä. Erilaiset määritelmät aiheuttavat helposti käsitteellisiä sekaannuksia ja teologisia väärinkäsityksiä. Armo määritellään kirkon piirissä usein Jumalan rakkaudeksi ja hyvyydeksi. Eräs armon määritelmä on, että se on Jumalan ansaitsematon suosio, joka ei riipu sen saajasta mitenkään. Roomalaiskirjeen mukaan armo ja teko ovat toisensa pois sulkevia asioita suhteessa ihmisen pelastukseen. Efesolaiskirjeen mukaan ihminen pelastuu armosta, uskon kautta, ei tekojen kautta. Armo ilmenee monella eri tavalla kristinuskossa. Jumalan rakkaus ja hyvyys näkyy yhteytenä ihmiskuntaan (interaktiivinen tai profeetallinen armo), syntien anteeksiantamisena (juridinen armo), eettisten ohjeiden opettamisena (pedagoginen armo), olemassaolon ja elämänkatsomuksen avartajana (eksistentialistinen armo) sekä kuoleman voittamisena (viktoriaaninen armo). == Katso myös == * Predestinaatio * Sola gratia == Lähteet == == Aiheesta muualla == * * Armo. Suomen evankelis-luterilainen kirkko. * Sormunen, Eino: Jumalan armo: Dogmihistoriallinen tutkimus, osa 1. Skolastiikan rappeutumisaikaan asti. Väitöskirja. Suomalainen teologinen kirjallisuusseura, 1932. Osa 2. Luther. Suomalainen teologinen kirjallisuusseura, 1934. Luokka:Kristilliset käsitteet Luokka:Kristillinen teologia Luokka:Seulonnan keskeiset artikkelit
Ruoska

Ruoska on rankaisu- tai kidutusväline, jota on käytetty jo muinaisten korkeakulttuurien ajoilta lähtien. Myös eläinten ohjastamiseen tarkoitettuja yleensä pitkiä piiskoja kutsutaan ruoskiksi (valjakkoruoskat, härkäruoskat). Ruoska on yleensä valmistetty nahasta. Nykyään on myös sähköruoskia. Englannin laivastosta kertovissa kirjoissa ja novelleissa mainitaan toistuvasti, että purjelaivakaudella ruoskiminen ns. yhdeksänhäntäistä kissaa käyttäen oli vakituinen rangaistus. Sen häviämisen tarkkaa ajankohtaa ei tiedetä; käytäntö vain hävisi purjelaivojen mukana, ja korvattiin pääasiassa raskaalla ja erittäin inhotulla kolilemppauksella eli hiilenlastauksella höyrylaivojen kattilahuoneissa. Ruoskia käytetään myös sadomasokistisessa erotiikassa joko toiminnan välineinä tai rekvisiittana. == Musiikki == Musiikissa ruoska on jakoaerofoneihin luettu soitin. Ääni voi syntyä ilmavirran jakautuessa ruoskan siiman eri puolille jaksoittaisena, jolloin ruoska ulisee, tai sen pään paukahtaessa rikkoessaan äänivallin. Orkesterikokoonpanoissa käytetään ruoskan tilalla tosin useammin sitä kätevämpänä pidettyä piiskaa. == Lähteet == == Aiheesta muualla == Luokka:Kidutusvälineet Luokka:BDSM-välineet
Kansainvälinen koulu

Kansainvälinen koulu on koulu, jonka pääasiallinen tarkoitus on tarjota opetusta lapsille, jotka eivät ole koulun sijaintimaan kansalaisia. Näitä lapsia ovat usein esimerkiksi kansainvälisten yritysten ja järjestöjen tilapäisesti maassa olevien työntekijöiden lapset. Myös kielitaitojaan parantamaan pyrkivät kotimaiset oppilaat opiskelevat usein kansainvälisissä kouluissa. Kansainväliset koulut käyttävät usein opetussuunnitelmia, jotka perustuvat muiden maiden, kuten Yhdistyneen kuningaskunnan, Ranskan tai Yhdysvaltojen vastaaviin. Ne voivat myös noudattaa kansainvälisiä opetussuunnitelmia kuten International Baccalaureate (IB) tai European Baccalaureate. Suuri osa kansainvälisistä kouluista käyttää englantia opetuskielenään, mutta myös esimerkiksi ranskan- ja saksankielisiä kouluja on paljon. Kansainväliset koulut ovat usein jonkin organisaation ylläpitämiä yksityiskouluja, mutta etenkin Suomessa on myös valtion omistamia kansainvälisiä kouluja. ==Suomen kansainväliset koulut== * International School of Helsinki (yksityinen) * Turun kansainvälinen koulu (kunnallinen) * Oulun kansainvälinen koulu (kunnallinen) * Suomalais-venäläinen koulu (valtion oppilaitos) * Itä-Suomen suomalais-venäläinen koulu (kuntien ja valtion kontrolloiman säätiön omistuksessa) (:ru:Школа Восточной Финляндии) * Helsingin Saksalainen koulu (yksityinen, Suomen ja Saksan valtioiden tukema) * Helsingin ranskalais-suomalainen koulu (valtion oppilaitos) * Helsingin englantilainen koulu (yksityinen) * Haaparannan kielikoulu (valtion oppilaitos, sijaitsee Haaparannalla, Suomen ja Ruotsin valtioiden tukema) * Vantaan kansainvälinen koulu (kunnallinen, peruskoulu) * Kokkolan kansainvälinen koulu (Hollihaan Koulu) * Tampereen kansainvälinen koulu (kunnallinen) *
Aleksei Prokurorov

Aleksei Aleksejevitš Prokurorov (Алексей Алексеевич Прокуроров; 25. maaliskuuta 1964 – 10. lokakuuta 2008) oli neuvostoliittolainen ja venäläinen hiihtäjä. Prokurorov voitti olympiakultaa 30 kilometrin hiihdossa 1988 Calgaryn talviolympialaisissa. 30 kilometrillä hän voitti kultaa myös 1997 Trondheimin MM-hiihdoista. Lisäksi hän on voittanut lukuisia himmeämpiä arvokisamitaleja. Prokurorov tunnettiin erityisesti hyvänä pitkien matkojen hiihtäjänä: hän voitti Holmenkollenin 50 km hiihdon kahdesti (1993 ja 1998)http://www.skiforeningen.no/content/download/13576/75469/file/vinnere.pdf ja oli toinen vuonna 1995. Lopetettuaan uransa Prokurorov ehti toimia kahden vuoden ajan Venäjän hiihtomaajoukkueen naisten päävalmentajana ennen kuin kuoli 10. lokakuuta 2008 kotikaupungissaan Vladimirissa tapahtuneessa liikenneonnettomuudessa, jossa ajokortiton rattijuoppo ajoi hänen päälleen.http://lenta.ru/articles/2008/10/10/prokurorov/ Seuratasolla Prokurorov edusti Moskovan TsSKA:ta. == Lähteet == == Aiheesta muualla == * Luokka:Neuvostoliittolaiset olympiavoittajat Luokka:Venäläiset maastohiihtäjät Luokka:Neuvostoliittolaiset maastohiihtäjät Luokka:Vuonna 1964 syntyneet Luokka:Vuonna 2008 kuolleet